Wo denn d Presswehe cho sind, isch es nume na ca. 15 min gange, bis d Andreina da gsi isch.  Sie isch gar nöd so vertruckt gsi, wie ich mir es Neugebornigs vorgstellt han und isch nach em obligate Willkommensschrei  zfriede und erschöpft bi mir uf em Buch gläge.  De Schappi isch näbe dra gstande und hät vor luuter Glück, Erliechterlig, Rüehrig de Träne freie lauf gla. Isch also au würklich en super Augeblick gsi.  S erschte wo mir ufgfalle isch isch gsi, dass d Andreina mega langi Finger hät und langi Fingernägel. -> sie hät überall am Körper Chräbel vo sich sälber, Dubeli